Lycia, W. — Xanthos (Kınık) — Letoion (Bozoluk) — ca. 170 AD
Region: Asia Minor — Lycia

σεξστον ουηρανιον κοιντου ουηρανιου ευδημου υιον κυρεινα πρεισκον τον και ευδημον ρωμαιον και ξανθιον πολειτευομενον δε και εν ταις κατα λυκιαν πολεσι πασαις αρχιερεα σεβαστων και γραμματεα λυκιων αγωνοθετην ισολυμπιου πανηγυρεως εθνικης εν τω ιερω αγωνοθετην το τεταρτον της αγομενης πανηγυρεως επι τω σεβαστω λητωων πεποιημενον δωρεας εις τε πανηγυρεις και κατασκευας δημοσιων εργων αρξαντα της πα[τρ]ιδος και προ της αρχιερωσυνης πλεονακις τετειμημενον υπο του λυκιων εθνους και υπο της πατριδος ταις κατ ετος τειμαις υιον ουηρανιου ευδημου πασαν αρχην τη πατριδι τετελεκοτος πατερα ουηρανιου πρεισκιανου παιδος επ α[γα]θαις ελπισιν αυξομενου εγγονον ουηρανιου ευδημου ανε[ψ]ιον ουηρανιου τληπολεμου θειον κλαυδιου τηλεμαχου αρχιερεων των σεβαστων και γραμματεων λυκιων προγονων στρατηγων και ιππαρχων ανδρα καλον και αγαθον και φιλοπατριν λογοις και ηθεσι και αγνεια διαφεροντα ξανθιων η πολις η του λυκιων εθνους μητροπολις τον ιδιον πολειτην ενεκεν της εν πασιν αρετης.